CELEX: C2007/223/34
Language: et
Date: 2007-09-22 00:00:00
Title: Kohtuasi F-20/07: 27. juunil 2007 esitatud hagi — Marcuccio versus komisjon

22.9.2007   
            
            
               ET
            
            
               Euroopa Liidu Teataja
            
            
               C 223/19
            
         27. juunil 2007 esitatud hagi — Marcuccio versus komisjon
   (Kohtuasi F-20/07)
   (2007/C 223/34)
   Kohtumenetluse keel: itaalia
   Pooled
   
      Hageja: Luigi Marcuccio (Tricase, Itaalia) (esindaja: advokaat G. Cipressa)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada otsus, millega lükati tagasi hageja 31. märtsi 2006. aasta taotlus, mille hageja esitas 4. aprillil 2006, vajalikus ulatuses ning niivõrd, kui see puudutab hageja väidet, et Euroopa Ühenduste ametnike haiguskindlustuse eeskirjade I lisa VX artikli punkti 4 tuleb kohaldada 28. septembril toimunud arstliku läbivaatuse määratlemisel ning vastava hüvitise tasumisel;
            
         
               —
            
            
               tühistada otsus, millega lükati tagasi 31. märtsil 2006 esitatud taotlus;
            
         
               —
            
            
               tühistada vajalikus ulatuses 24. mai 2004. aasta arve nr 58 ning nimekiri nr 30001052;
            
         
               —
            
            
               tühistada vajalikus ulatuses 30. novembri 2006. aasta teatis ADMIN.B.2/MB/nb D(06) 27556, milles sisaldub muu hulgas ametisse nimetava asutuse otsus, mis on võetud vastu 7. augusti 2006. aasta nõude alusel ning mille eesmärk on põhiosas sama, kui käesoleval hagil;
            
         
               —
            
            
               kohustada kostjat tasuma hagejale ravikulude hüvitamiseks täiendav summa, nii et hüvitis moodustaks 100 % kantud ravikuludest, mille hüvitamist taotles hageja ühisest ravikindlustussüsteemist 31. märtsil 2006; kohustada kostjat tasuma hagejale summa, mis on võrdne ravikulude hüvitamiseks hagejale makstud 396,36 euro ja ravikulude kogusumma ehk 720,45 euro vahega, või siis mis tahes muu summa, mille tasumist kohus peab õigeks ja õiglaseks, ning lisada asjaomasele summale iga-aastane intress 10 %-se aastamääraga, või mis tahes muu määraga, mida kohus peab õiglaseks;
            
         
               —
            
            
               kohustada kostjat tasuma hagejale vajalikus ulatuses summa, mille ta võlgneb, ent pole tasunud seoses 28. septembri 2005. aasta arstliku läbivaatusega Euroopa Ühenduste ametnike haiguskindlustuse eeskirjade I lisa VX artikli punkti 4 täitmiseks, ning lisada nimetatud summale alates 4. aprillist 2006 arvutatav iga-aastane viivis 10 %-se aastamääraga, või mis tahes muu määraga, mida kohus peab õiglaseks;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolev hagi esitati vastusena kostja keeldumisele tasuda hagejale täiendavad summad hüvitamaks hagejale 100 %-liselt viimase teatavad ravikulud, ning keeldumisele kohaldada Euroopa Ühenduste ametnike haiguskindlustuse eeskirjade I lisa VX artikli punkti 4, selleks et määrata kindlaks hüvitis 28. septembril 2005. aastal läbiviidud arstliku läbivaatuse eest.
   Oma nõuete toetuseks esitab hageja järgmised kolm väidet:
   
               1.
            
            
               põhjenduse täielik puudumine; suutmatus läbi viia uurimist, mistõttu pole võimalik mõista, miks lükkas kostja hageja nõuded eelnimetatud viisil tagasi.
            
         
               2.
            
            
               õigusnormi rikkumine, kuna hageja tervislikust seisundist tulenevalt oli tal personalieeskirjade artikli 72 alusel õigus ravikulude 100 %-lisele hüvitamisele;
            
         
               3.
            
            
               hoolitsemiskohustuse ja hea halduse tava rikkumine, kuna käesolevast asjast tervikuna selgub, et kostja ei ole seisnud hageja huvide eest ning andis mitmed aktid ning põhjustas kaasnevad asjaolud, mis olid õigusvastased.